Вось і выступіў разам з жонкай заснавальнікам сялянскай (фермерскай) гаспадаркі. Аформіў у пажыццёвае спадчыннае валоданне 12 гектараў зямлі ў ваколіцах Курылавіч. За крэдыт набыў трактар, навясныя і прычапныя агрэгаты, пачаў узводзіць хлявы і іншыя гаспадарчыя пабудовы, завёў жывёлу. Трымаў па 5-6 кароў, свіней, хатнюю птушку. Таму перажыў самыя цяжкія часы. Нават пашырыў угоддзі да 35 гектараў. Пачаў спецыялізавацца на вырошчванні бульбы, яна займала да 15 га. Для ўборкі набыў камбайн, яго дапаўняў сартавальны пункт. Аднак сутыкнуўся з перавытворчасцю клубняў, яны гнілі дзясяткамі тон, бо збыту не было.